ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 374 τελικό 
Βρυξέλλες, 12.08.1994 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την επιβολή οριστικού δασμού αντιντάμπινγκ 
στις εισαγωγές ορισμένων μαγνητικών δίσκων {μικροδίσκων 3,5") 
καταγωγής Χονγκ Κονγκ και Δημοκρατίας της Κορέας, 
και για την οριστική είσπραξη των προσωρινώς επιβληθέντων δασμών 
(υποβληθείσα από την Επιτροπή) 
ΑΙΤΙΟΛΟΓΙΚΗ ΕΚΘΕΣΗ 
1. Η Επιτροπή, με τον κανονισμό (EOK) αριθ. 534/94 της 9ης Μαρτίου 
1994(1), επέβαλε προσωρινό δασμό επί των εισαγωγών ορισμένων 
μαγνητικών δίσκων (μικροδίσκων 3,5") καταγωγής Χονγκ Κονγκ και 
Δημοκρατίας της Κορέας. Το Συμβούλιο, με τον κανονισμό (ΕΚ) αριθ. 
1340/94 της 8ης Ιουνίου 1994(2), παρέτεινε την ισχύ του δασμού 
αυτού για χρονική περίοδο μη υπερβαίνουσα τους δύο μήνες. 
2. Μετά τη θέσπιση των προσωρινών μέτρων, οι ενδιαφερόμενοι που 
διατύπωσαν σχετικό αίτημα έγιναν δεκτοί σε ακρόαση από την Επιτροπή 
και υπέβαλαν γραπτώς τις παρατηρήσεις τους. Τα μέρη που το ζήτησαν 
ενημερώθηκαν σχετικά με τα ουσιώδη πραγματικά περιστατικά και με το 
σκεπτικό επί τη βάσει των οποίων επρόκειτο να διατυπωθεί εισήγηση 
για την επιβολή οριστικών δασμών και για την οριστική είσπραξη των 
ποσών που έχουν καταβληθεί ως εγγύηση υπό μιορφή προσωρινού δασμού. 
Επίσης τους παραχωρήθηκε κάποιος χρόνος για να υποβάλουν τυχόν 
παρατηρήσεις τους μετά την ανωτέρω ενημέρωση. 
3. Οι προφορικές και γραπτές παρατηρήσεις που υπέβαλαν οι 
ενδιαφερόμενοι εξετάστηκαν και, κατά περίπτωση, η Επιτροπή 
τροποποίησε τα συμπεράσματα της ανάλογα με αυτές. 
4. Από τα πραγματικά περιστατικά, όπως διαμορφώθηκαν τελικώς, προκύπτει 
η άσκηση πρακτικών ντάμπινγκ από όλους τους εμπλεκόμενους εξαγωγείς, 
όπως επίσης η συνεπακόλουθη πρόκληση ζημίας στον κλάδο παραγωγής της 
Κοινότητας, η οποία αποδεικνύεται ιδίως από τη συγκράτηση των 
πωλήσεων, τη συμπίεση των τιμών και τη συνεπακόλουθη έλλειψη 
αποδοτικότητας. 
5. Υπό αυτές τις συνθήκες, η Επιτροπή θεωρεί ότι το συμφέρον της 
Κοινότητας υπαγορεύει τη θέσπιση οριστικών μέτρων, με σκοπό την 
εξάλειψη των ζημιογόνων συνεπειών των επίμαχων εισαγωγών που 
αποτελούν αντικείμενο ντάμπινγκ. Συνεπώς, σύμφωνα με το άρθρο 12 του 
κανονισμού (ΕΟΚ) αριθ. 2423/88 του Συμβουλίου(3), η Επιτροπή, μετά 
από διαβουλεύσεις στο πλαίσιο της συμβουλευτικής επιτροπής, 
προτείνει την επιβολή οριστικών δασμών αντιντάμπινγκ στις εισαγωγές 
ορισμένων μαγνητικών δίσκων (μικροδίσκων 3,5") καταγωγής Χονγκ Κονγκ 
και Δημοκρατίας της Κορέας. 
6. Με βάση τα αποδεδειγμένα περιθώρια ντάμπινγκ και τη σοβαρότητα της 
ζημίας που έχει προκληθεί στον κλάδο παραγωγής της Κοινότητας, 
προτείνεται επίσης η οριστική είσπραξη των ποσών που έχουν 
καταβληθεί ως εγγύηση υπό μορφή προσωρινού δασμού αντιντάμπινγκ, 
μέχρι του ποσού που αντιστοιχεί στον οριστικώς επιβληθέντα δασμό. 
(1) ΕΕ αριθ. L 68, 11.3.94, σ. 5 
(2) ΕΕ αριθ. L 146, 11.6.94, σ. 1 
(3) ΕΕ αριθ. L 209, 2.8.1988, σ. 1 
Α 
ΚΑΝΟΝΙΣΜΟΣ (ΕΚ) αριθ. ΤΟΥ ΣΥΜΒΟΥΛΙΟΥ 
της 1994 
για την επιβολή οριστικού δασμού αντιντάμπινγκ 
στις εισαγωγές ορισμένων μαγνητικών δίσκων (μικροδίσκων 3,5") 
καταγωγής Χονγκ Κονγκ και Δημοκρατίας της Κορέας, 
και για την οριστική είσπραξη των προσωρινώς επιβληθέντων δασμών 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 
για την άμυνα κατά των εισαγωγών που αποτελούν αντικείμενο ντάμπινγκ ή 
επιδοτήσεων εκ μέρους χωρών μη μελών της Ευρωπαϊκής Koινότητας(1), και 
ιδίως το άρθρο 12, 
την πρόταση που υπέβαλε η Επιτροπή μετά από διαβουλεύσεις στο πλαίσιο της 
συμβουλευτικής επιτροπής, όπως προβλέπει ο ανωτέρω κανονισμός, 
Εκτιμώντας τα ακόλουθα: 
Α. ΠΡΟΣΩΡΙΝΑ ΜΕΤΡΑ 
(1) Η Επιτροπή, με τον κανονισμό (ΕΚ) αριθ. 543/94(2) (στο εξής: "ο 
προσωρινός κανονισμός"), επέβαλε προσωρινό δασμό αντιντάμπινγκ επί 
των εισαγωγών στην Κοινότητα ορισμένων μαγνητικών δίσκων (στο εξής: 
"μικροδίσκοι 3,5") καταγωγής Χονγκ Κονγκ και Λαϊκής Δημοκρατίας της 
Κορέας, οι οποίοι υπάγονται στον κωδικό ΣΟ ex 8523 20 90. Η ισχύς 
του δασμού παρατάθηκε για χρονική περίοδο μη υπερβαίνουσα τους δύο 
μήνες με τον κανονισμό (ΕΚ) αριθ. 1340/94 του Συμβουλίου<3). 
(1) ΕΕ αριθ. L 209, 2.8.1988, σ.1 
(2) ΕΕ αριθ. L 68, 11.3.94, σ.5 
(3) ΕΕ αριθ. L 146, 11.6.94, σ. 1 
^COL 
Β. ΕΠΑΚΟΛΟΥΘΗ ΔΙΑΔΙΚΑΣΙΑ 
(2) Μετά την επιβολή του προσωρινού δασμού αντιντάμπινγκ, η κυβέρνηση του 
Χονγκ Κονγκ και ορισμένοι άλλοι ενδιαφερόμενοι ζήτησαν και είχαν την 
ευκαιρία να γίνουν δεκτοί σε ακρόαση από την Επιτροπή. Μερικοί από 
τους ενδιαφερομένους αυτούς υπέβαλαν επίσης γραπτές παρατηρήσεις, με 
τις οποίες γνωστοποιούν τις απόψεις τους επί των συμπερασμάτων. 
Ειδικότερα, οι αρχές του Χονγκ Κονγκ εξέθεσαν εκ νέου ορισμένες 
απόψεις τις οποίες είχαν διατυπώσει σε διάφορα στάδια της διαδικασίας. 
(3) Ένας εισαγωγέας, ο οποίος δεν είχε συνεργασθεί στο πλαίσιο της 
διαδικασίας, υπέβαλε γραπτώς τις παρατηρήσεις του στην Επιτροπή μετά 
την επιβολή του προσωρινού δασμού αντιντάμπινγκ. 
(4) Τα μέρη που το ζήτησαν ενημερώθηκαν σχετικά με τα ουσιώδη πραγματικά 
περιστατικά και με το σκεπτικό επί τη βάσει των οποίων επρόκειτο να 
διατυπωθεί εισήγηση για την επιβολή οριστικών δασμών και για την 
οριστική είσπραξη των ποσών που έχουν καταβληθεί ως εγγύηση υπό μορφή 
προσωρινού δασμού. Επίσης τους παραχωρήθηκε εύλογο χρονικό διάστημα 
για να υποβάλουν τυχόν παρατηρήσεις τους μετά την ανωτέρω ενημέρωση. 
(5) Πρέπει να σημειωθεί ότι ο καταγγέλλων κοινοτικός παραγωγός Rhone 
Poulenc Systems (RPS), ο οποίος μνημονεύεται στο σημείο 4 (α) του 
αιτιολογικού του προσωρινού κανονισμού, πρέπει στο εξής να αναφέρεται 
με την επωνυμία "RPS Boeder International". 
(6) Εξαιτίας του όγκου και της περιπλοκότητας των στοιχείων που 
εξετάστηκαν, στάθηκε αδύνατη η ολοκλήρωση της έρευνας εντός της 
προθεσμίας που προβλέπει το άρθρο 7 παράγραφος 9 στοιχείο (α) του 
κανονισμού (ΕΟΚ) αριθ. 2423/88 (στο εξής: "ο βασικός κανονισμός"). 
(7) Μετά τη διεξαγωγή διαδικασίας αντιντάμπινγκ σχετικά με τις εισαγωγές 
ορισμένων μαγνητικών δίσκων (μικροδίσκων 3,5") καταγωγής Ιαπωνίας, 
Ταϊβάν και Λαϊκής Δημοκρατίας της Κίνας (στο εξής: "η προηγούμενη 
διαδικασία"), και συγκεκριμένα τον Οκτώβριο του 1993, επεβλήθησαν σε 
αυτές οριστικοί δασμοί αντιντάμπινγκ, με τον κανονισμό (ΕΟΚ) αριθ. 
2861/93 του Συμβουλίου(4). 
(4) ΕΕ αριθ. L 262, 21.10.1993, σ.4 
2 
Γ. ΥΠΟ ΕΗΕΤΑΣΗ ΠΡΟΪΟΝ/ΟΜΟΕΙΔΕΣ ΠΡΟΪΟΝ 
(8) Δεδομένου ότι δεν προβλήθηκε κανένα πρόσθετο επιχείρημα σχετικά με το 
υπό εξέταση προϊόν και το ομοειδές προϊόν, επιβεβαιώνονται τα 
συμπεράσματα που εκτίθενται στα σημεία (8) έως (12) του αιτιολογικού 
του προσωρινού κανονισμού. 
Δ. ΝΤΑΜΠΙΝΓΚ 
1. Κανονική αξία 
(9) Στο πλαίσιο εξαγωγής των οριστικών συμπερασμάτων, η κανονική αξία 
καθορίζεται κατά κανόνα με βάση μεθόδους ίδιες με εκείνες που 
εφαρμόζονται για τον προσωρινό καθορισμό του ντάμπινγκ, αφού ληφθούν 
υπόψη τυχόν νέα πραγματικά περιστατικά και επιχειρήματα που έχουν 
επικαλεστεί τα μέρη. 
(10) Μετά τη δημοσίευση του προσωρινού κανονισμού, δύο παραγωγοί από το 
Χονγκ Κονγκ και οι αρχές του Χονγκ Κονγκ υποστήριξαν ότι παρόλο που οι 
εγχώριες πωλήσεις του ομοειδούς προϊόντος που πραγματοποίησαν δεν ήταν 
αρκετές ώστε να επιτρέπουν τη διεξαγωγή ορθής συγκρίσεως, το ύψος των 
εξόδων πώλησης και των γενικών και διοικητικών εξόδων που ελήφθη υπόψη 
για την κατασκευή της κανονικής αξίας έπρεπε να είχε υπολογισθεί με 
βάση τα έξοδα πώλησης και τα γενικά και διοικητικά έξοδα των οικείων 
εταιρειών, έστω και αν αυτά αναφέρονταν στις εξαγωγικές πωλήσεις, και 
όχι στα αντίστοιχα έξοδα ενός άλλου παραγωγού από το Χονγκ Κονγκ. Οι 
αρχές του Χονγκ Κονγκ αμφισβήτησαν ακόμη την ορθότητα του ύψους του 
κέρδους που χρησιμοποιήθηκε για την κατασκευή της κανονικής αξίας. 
Δεν ήταν δυνατό να γίνει δεκτή η προσέγγιση που προτάθηκε σε σχέση με 
τα έξοδα πώλησης και με τα γενικά και διοικητικά έξοδα, δεδομένου ότι 
το άρθρο 2 παράγραφος 3 περίπτωση (ii) του βασικού κανονισμού ορίζει 
ότι αυτά πρέπει να αναφέρονται σε πωλήσεις στην εγχώρια αγορά και όχι 
σε εξαγωγικές πωλήσεις. 
Από την έρευνα προέκυψε ότι τα έξοδα πώλησης και τα γενικά και 
διοικητικά έξοδα του εγχώριου παραγωγού για τον οποίον γίνεται λόγος 
στον κανονισμό για την επιβολή του προσωρινού δασμού αφορούσαν 
πωλήσεις στον ίδιο επιχειρηματικό κλάδο. Κατά συνέπεια, τα έξοδα αυτά 
χρησίμευσαν ως βάση για την κατασκευή της κανονικής αξίας σε σχέση με 
τους υπόλοιπους παραγωγούς από το Χονγκ Κονγκ. 
Όσον αφορά το περιθώριο κέρδους 10% που ελήφθη ως βάση, πρέπει να 
σημειωθεί ότι πρόκειται για το περιθώριο που υποστήριξε ότι ισχύει ο 
καταγγέλλων και ότι το ποσοστό αυτό ήταν όπως διαπιστώθηκε κατώτερο 
από το ποσοστό που ίσχυε στην πραγματικότητα για τον μοναδικό παραγωγό 
που πραγματοποίησε πωλήσεις του συγκεκριμένου προϊόντος στην αγορά του 
Χονγκ Κονγκ, έστω και αν οι σχετικές ποσότητες δεν κρίνονται 
αντιπροσωπευτικές. 
(11) Ο κορεάτης παραγωγός υποστήριξε ότι η κανονική αξία θα έπρεπε να είχε 
υποστεί μια αναπροσαρμογή για να ληφθούν υπόψη ορισμένα διαφημιστικά 
είδη που παρέχει σε ορισμένους από τους πελάτες του, με βάση το 
σκεπτικό ότι η αξία των προϊόντων αυτών αντιπροσωπεύει έκπτωση και ότι 
συνεπώς θα πρέπει να αφαιρεθεί από την εγχώρια τιμή του οικείου 
προϊόντος. 
Επειδή τα εν λόγω είδη δεν ήταν μικροδίσκοι 3,5" και επειδή δεν έχει 
αποδειχθεί ότι η τιμή του υπό εξέταση προϊόντος θα ήταν διαφορετική σε 
περίπτωση που δεν παρέχονταν τα εν λόγω διαφημιστικά προϊόντα, οι 
σχετικές δαπάνες θα πρέπει να θεωρηθούν έξοδα προώθησης και όχι 
εκπτώσεις. 
Επομένως, η ζητούμενη αναπροσαρμογή δεν δικαιολογείται με βάση τις 
διατάξεις του άρθρου 2 παράγραφος 3 στοιχείο (α) του βασικού 
κανονισμού. 
(12) Υπό το φως των προεκτεθέντων, επιβεβαιώνονται τα συμπεράσματα που 
αναλύονται στα σημεία (13) και (14) του αιτιολογικού του προσωρινού 
κανονισμού. 
2. Τιμή εξαγωγής 
(13) Ένας παραγωγός από το Χονγκ Κονγκ πραγματοποίησε τις πωλήσεις του 
προς την Κοινότητα μέσω της μητρικής του εταιρείας στην Ιαπωνία. Στο 
στάδιο εξαγωγής των προσωρινών συμπερασμάτων, επειδή δεν υπήρχαν 
επαρκή στοιχεία σχετικά με την τιμή των προϊόντων που η μητρική 
εταιρεία πωλούσε προς εξαγωγή στην Κοινότητα, η Επιτροπή θεώρησε ότι η 
τιμή εξαγωγής έπρεπε να καθορισθεί με βάση την τιμή που ο παραγωγός 
εφάρμοζε έναντι της μητρικής εταιρείας. 
Μετά την επιβολή του προσωρινού δασμού, ο εν λόγω παραγωγός προσκόμισε 
αποδεικτικά στοιχεία σχετικά με την τιμή των προϊόντων που η μητρική 
του εταιρεία πωλούσε προς εξαγωγή στην Κοινότητα. 
Η τιμή εξαγωγής έχει αναπροσαρμοσθεί αναλόγως. 
(14) Κανένα άλλο νέο επιχείρημα δεν έχει προβληθεί σχετικά με τον καθορισμό 
της τιμής εξαγωγής. Κατά συνέπεια, επιβεβαιώνονται τα συμπεράσματα που 
παρατίθενται στα σημεία (15) και (16) του αιτιολογικού του προσωρινού 
κανονισμού. 
3. Σύγκριση 
(15) Ένας παραγωγός από το Χονγκ Κονγκ υποστήριξε ότι επειδή οι πελάτες 
των εξαγωγικών του πωλήσεων είναι κατά κύριο λόγο κατασκευαστές 
αρχικού εξοπλισμού, οι πωλήσεις αυτές δεν είναι δυνατό να συγκριθούν 
με τις εγχώριες πωλήσεις για τις οποίες χρησιμοποιείται το εμπορικό 
σήμα του παραγωγού, λόγω του ότι οι πωλήσεις προς κατασκευαστές 
αρχικού εξοπλισμού πραγματοποιούνται, όπως ισχυρίζεται, σε χαμηλότερες 
τιμές, ως αποτέλεσμα των χαμηλότερων εξόδων πώλησης, γενικών και 
διοικητικών εξόδων και κέρδους. 
Μετά από εξέταση των εγχώριων πωλήσεων των παραγωγών από το Χονγκ 
Κονγκ που συνεργάστηκαν, η Επιτροπή έχει καταλήξει στο συμπέρασμα ότι 
οι τιμές δεν εξαρτώνται από το εμπορικό δίκτυο πώλησης. Οι τιμές των 
προϊόντων που πωλούνται προς κατασκευαστές αρχικού εξοπλισμού δεν 
ανταποκρίνονται σε κάποια πάγια λογική που να τις διαφοροποιεί από τις 
υπόλοιπες τιμές, και συνεπώς δεν δικαιολογείται η ζητούμενη 
αναπροσαρμογή. 
4. Περιθώρια ντάμπινγκ 
(16) Με βάση τις τροποποιήσεις που έχουν επέλθει στον υπολογισμό της 
κανονικής αξίας και της τιμής εξαγωγής, τα οριστικά περιθώρια 
ντάμπινγκ για καθεμιά από τις ενεχόμενες εταιρείες, τα οποία έχει 
υπολογίσει η Επιτροπή, εκπεφρασμένα σε ποσοστό της τιμής cif, όπως 
προκύπτει σύμφωνα με τις διατάξεις του κανονισμού (ΕΟΚ) αριθ. 1224/80 
της 2 8ης Μαΐου 19 80 περί της δασμολογητέας αξίας των εμπορευμάτων(^), 
είναι τα εξής : 
Χονγκ Κονγκ 
Jackin Magnetic Company Limited 
- Plantron (HK) Ltd. 
Technosource Industrial Ltd. 7,2 
6,7 
13,3 
Πρέπει να σημειωθεί ότι η Swire Magnetic Holdings Limited σταμάτησε να 
παράγει και να εμπορεύεται μικροδίσκους 3,5" το πρώτο τρίμηνο του 
1994. Συνεπώς, δεν εκρίθη απαραίτητος ο καθορισμός ξεχωριστού 
περιθωρίου ντάμπινγκ για τον εν λόγω παραγωγό. 
Δημοκρατ ία της Κορέας : 
- SKC : 8,1 
(17) Προκειμένου περί των μη συνεργασθεντων παραγωγών, οι αρχές του Χονγκ 
Κονγκ υποστήριξαν ότι το περιθώριο ντάμπινγκ που πρόκειται να ισχύσει 
για το Χονγκ Κονγκ πρέπει να βασίζεται στο ανώτερο περιθώριο που έχει 
διαπιστωθεί για τους παραγωγούς του Χονγκ Κονγκ που συνεργάστηκαν στο 
πλαίσιο της έρευνας. 
(5) ΕΕ αριθ. L 134, 31.5.1980, σ.1 
6 
Η Επιτροπή εξέτασε το ανωτέρω επιχείρημα και εμμένει στα συμπεράσματα 
που διατυπώνει στο σημείο (23) του αιτιολογικού του προσωρινού 
κανονισμού, σύμφωνα με τα οποία ο ανεπαρκής βαθμός συνεργασίας εκ 
μέρους των παραγωγών του Χονγκ Κονγκ καθιστά άσκοπη την αποδοχή της 
λύσης αυτής, διότι το περιθώριο ντάμπινγκ που ισχύει για τους 
συνεργασθέντες εξαγωγούς δεν αποτελεί αξιόπιστη βάση για τον 
υπολογισμό της έκτασης του ντάμπινγκ που έχει σημειωθεί σε σχέση με 
τον πολύ μεγάλο όγκο εισαγωγών από μη συνεργασθέντες εξαγωγείς. 
Παρόλα αυτά, η Επιτροπή προέβη σε αναπροσαρμογή του περιθωρίου 
ντάμπινγκ που πρόκειται να ισχύσει για τους μη συνεργασθέντες 
παραγωγούς του Χονγκ Κονγκ, ώστε αυτό να ανταποκρίνεται στο μέσο 
σταθμισμένο περιθώριο που ισχύει για τους διάφορους τύπους προϊόντος 
που πωλούνται προς εξαγωγή στην Κοινότητα, με βάση όσα υποστηρίζει ο 
καταγγέλλων. 
Επομένως επιβεβαιώνονται τα συμπεράσματα που έχουν διατυπωθεί σχετικά 
με το θέμα αυτό, όπως και εκείνα που εκτίθενται στο σημείο (22) του 
αιτιολογικού του προσωρινού κανονισμού όσον αφορά τους μη 
συνεργασθέντες παραγωγούς από τη Δημοκρατία της Κορέας. Με βάση τα 
παραπάνω, το περιθώριο ντάμπινγκ για τους μη συνεργασθέντες παραγωγούς 
από τις χώρες τις οποίες αφορά η παρούσα διαδικασία καθορίζονται ως 
εξής : 
- Χονγκ Κονγκ : 27,4% 
Δημοκρατία της Κορέας : 8,1% 
Ε. ΚΛΑΔΟΣ ΠΑΡΑΓΩΓΗΣ ΤΗΣ ΚΟΙΝΟΤΗΤΑΣ 
(18) Δεν προβλήθηκε κανένα νέο επιχείρημα σε σχέση με τον ορισμό του κλάδου 
παραγωγής της Κοινότητας. Κατά συνέπεια, επιβεβαιώνονται τα 
συμπεράσματα που διατυπώνονται στα σημεία (24) και (29) του 
αιτιολογικού του προσωρινού κανονισμού. 
ΣΤ. ΖΗΜΙΑ 
1· Σώρευση των ,συνεπειών των εισαγωγών που αποτελούν αντικείμενο 
ντάμπινγκ 
(19) Κανένα νέο επιχείρημα δεν διατυπώθηκε σε σχέση με τα συμπεράσματα που 
διαλαμβάνονται στα σημεία (30) έως (34) του αιτιολογικού του 
προσωρινού κανονισμού, και συνεπώς τα εν λόγω συμπεράσματα 
επιβεβαιώνονται. 
2. Κοινοτική κατανάλωση, όγκος και μερίδιο αγοράς των εισαγωγών 
που αποτελούν αντικείμενο ντάμπινγκ 
(20) Δεδομένου ότι δεν υποβλήθηκαν παρατηρήσεις σχετικά, επιβεβαιώνονται τα 
συμπεράσματα που διατυπώνονται στα σημεία (35) και (36) του 
αιτιολογικού του προσωρινού κανονισμού. 
3. Τιμές των εισαγωγών που αποτελούν αντικείμενο ντάμπινγκ 
(21) Εφόσον δεν υποβλήθηκε καμία παρατήρηση σχετικά, επιβεβαιώνονται τα 
συμπεράσματα που διατυπώνονται στο σημείο (37) του αιτιολογικού του 
προσωρινού κανονισμού. 
4. Κατάσταση του κλάδου παραγωγής της Κοινότητας 
(22) Ο κορεάτης παραγωγός και οι αρχές του Χονγκ Κονγκ αμφισβήτησαν την 
άποψη που εκφράζει η Επιτροπή στο σημείο (39) του αιτιολογικού του 
προσωρινού κανονισμού, με το σκεπτικό ότι η αύξηση κατά 2,5% του 
μεριδίου αγοράς του κλάδου παραγωγής της Κοινότητας μεταξύ του 1989 
και της περιόδου έρευνας οδηγεί, όπως ισχυρίζονται, στο συμπέρασμα ότι 
ο κλάδος παραγωγής της Κοινότητας επέτυχε στην πραγματικότητα 
καλύτερες επιδόσεις από τον μέσο όρο της αγοράς. 
Είναι αληθές ότι ο όγκος των πωλήσεων του κοινοτικού κλάδου παραγωγής 
σημείωσε αύξηση σε απόλυτα μεγέθη και ότι το περιορισμένο μερίδιο 
αγοράς του αυξήθηκε από 9,8% το 1989 σε 12,3% κατά την περίοδο 
έρευνας. Τα στοιχεία αυτά, ωστόσο, δεν αίρουν τη σημασία του γεγονότος 
ότι, για να αξιολογηθούν με τον σωστό τρόπο οι σχετικές επιδόσεις του 
κοινοτικού κλάδου παραγωγής, είναι απαραίτητο να ληφθούν υπόψη οι 
συνθήκες που επικράτησαν στη συγκεκριμένη αγορά. Στην καλύτερη 
περίπτωση, η αγορά αυτή θα ήταν απαλλαγμένη από φαινόμενα νόθευσης του 
ανταγωνισμού, πράγμα το οποίο είναι βέβαιο πως δεν αληθεύει για την 
περίοδο που εξετάστηκε. Οι εισαγωγές με πρακτικές ντάμπινγκ από τις 
χώρες τις οποίες αφορά η παρούσα και η προηγούμενη διαδικασία 
εμπόδισαν τον οικείο, σχετικά νεαρό κλάδο παραγωγής της Κοινότητας να 
κατακτήσει το μερίδιο αγοράς που θα περίμενε κανείς να πετύχει σε μια 
περίοδο γρήγορης αύξησης της κατανάλωσης. 
Με βάση τα προεκτεθέντα, επιβεβαιώνονται τα συμπεράσματα που 
διατυπώνονται στα σημεία (38), (39) και (42) του αιτιολογικού του 
προσωρινού κανονισμού. 
Ζ. ΑΙΤΙΩΔΗΣ ΣΥΝΑΦΕΙΑ 
(23) Δεν προβλήθηκε κανένα νέο επιχείρημα σχετικά με τους λόγους πρόκλησης 
της ζημίας, και συνεπώς επιβεβαιώνονται τα συμπεράσματα που 
διατυπώνονται στα σημεία (44) έως (50) του αιτιολογικού του προσωρινού 
κανονισμού. 
Η. ΣΥΜΦΕΡΟΝ ΤΗΣ ΚΟΙΝΟΤΗΤΑΣ 
(24) Κανένα νέο επιχείρημα δεν έχει διατυπωθεί σε σχέση με το συμφέρον της 
Koινότητας. 
Εντούτοις, όσον αφορά τα συμφέροντα των χρηστών και παρά το γεγονός 
ότι σε καμία φάση της διαδικασίας δεν πραγματοποιήθηκαν παραστάσεις εκ 
μέρους των τελικών καταναλωτών μικροδίσκων 3,5", η Επιτροπή κατέβαλε 
προσπάθεια για να προσδιορίσει με σχετική ακρίβεια κατά πόσον, με βάση 
τα στοιχεία που έχει στη διάθεση της, τυχόν επιβολή δασμών 
αντιντάμπινγκ θα είχε επιπτώσεις για τους χρήστες οι οποίες να 
ξεπερνούν την απλή αποκατάσταση δίκαιων και άνευ στρεβλώσεων συνθηκών 
στην αγορά. 
Λόγω της παντελούς έλλειψης συμμετοχής στην παρούσα διαδικασία των 
φορέων που εκπροσωπούν τα συμφέροντα των χρηστών, οι παρατηρήσεις που 
ακολουθούν βασίζονται σε στοιχεία προερχόμενα από διάφορες πηγές 
σχετικά με τις εξελίξεις στην κοινοτική αγορά και στις διεθνείς αγορές 
μικροδίσκων 3,5". 
Σε παγκόσμιο επίπεδο, η συνολική ζήτηση εξακολουθεί να αυξάνεται. 
Ωστόσο, παράλληλα με την αύξηση του χρονικού διαστήματος που μεσολαβεί 
από την κυκλοφορία της μίας σειράς προϊόντων μέχρι την επόμενη (σήμερα 
πραγματοποιείται η κυκλοφορία μιας νέας σειράς μεγάλης σημασίας κάθε 
τρία χρόνια περίπου), η επιβράδυνση της ανάπτυξης του κλάδου 
αναπαραγωγής λογισμικού έχει αρνητικές συνέπειες για τον ρυθμό 
αύξησης. Επίσης, θα μπορούσε να αναμένει κανείς μείωση της ζήτησης 
λόγω της σταδιακής ανάπτυξης εναλλακτικών συστημάτων αποθήκευσης 
δεδομένων. 
Σε ό,τι αφορά την προσφορά, εξακολουθεί να υπάρχει πλεονάζουσα 
ικανότητα παραγωγής σε παγκόσμιο επίπεδο, με αποτέλεσμα τη συνέχιση 
της πτώσης των τιμών το 1993 και τους πρώτους μήνες του 1994. 
Η αγορά της Κοινότητας δεν είναι φυσικά εξασφαλισμένη έναντι των 
συνεπειών της ανισορροπίας μεταξύ ζήτησης και προσφοράς σε παγκόσμιο 
επίπεδο. Οι τιμές στην Κοινότητα έχουν συνεχίσει την πτωτική τους 
πορεία, ενώ με βάση τον ανταγωνισμό που υπάρχει τόσο στις διεθνείς 
αγορές, όσο και στις αγορές της Κοινότητας δεν υφίστανται λόγοι για να 
πιστεύει κανείς ότι τα συμφέροντα των χρηστών πρόκειται να επηρεασθούν 
αρνητικά από την επιβολή οριστικών δασμών αντιντάμπινγκ στο πλαίσιο 
της παρούσας δ ιαδικασ ί ας. 
10 
Ένας πρόσθετος παράγοντας, ο οποίος αναμένεται να αμβλύνει τις τυχόν 
αδικαιολόγητες αυξητικές πιέσεις επί των τιμών για τους χρήστες ως 
αποτέλεσμα της επιβολής οριστικών δασμών, είναι το γεγονός ότι η 
Κοινότητα θα εξακολουθήσει να εξαρτάται από τις εισαγωγές, δεδομένου 
ότι, παρά τις πρόσφατες αυξήσεις της ικανότητας παραγωγής του 
κοινοτικού κλάδου παραγωγής, η συνολική υφιστάμενη ικανότητα στην 
Κοινότητα είναι σε θέση να καλύψει μόνο το 70% περίπου της κοινοτικής 
ζήτησης. 
Το συμπέρασμα λοιπόν στο οποίο καταλήγει κανείς είναι ότι η επιβολή 
οριστικών δασμών αντιντάμπινγκ δεν είναι πιθανό να έχει σοβαρές 
αρνητικές συνέπειες για τους κοινοτικούς χρήστες μικροδίσκων 3,5", με 
τη μορφή π.χ. αδικαιολόγητων αυξήσεων των τιμών. 
Με βάση τα προεκτεθέντα, επιβεβαιώνονται τα συμπεράσματα που 
διατυπώνονται στα σημεία (51) έως (56) του αιτιολογικού του προσωρινού 
κανονισμού. 
θ. ΔΑΣΜΟΣ 
(25) Καμία παρατήρηση δεν διατυπώθηκε σε σχέση με τη μέθοδο που επέλεξε η 
Επιτροπή για τον καθορισμό του ύψους των δασμών που πρόκειται να 
επιβληθούν, η οποία αναλύεται στα σημεία (57) έως (60) του 
αιτιολογικού του προσωρινού κανονισμού. 
Κατά συνέπεια, επιβεβαιώνεται το περιεχόμενο των ανωτέρω σημείων, και, 
επειδή τα κατώτατα όρια που προσδιορίστηκαν για τη ζημίαυπερβαίνουν τα 
οριστικώς καθοριζόμενα περιθώρια ντάμπινγκ, οι επιβλητέοι δασμοί 
πρέπει να ισούνται με το ύψος των εν λόγω περιθωρίων ντάμπινγκ. 
11 
Ι. ΕΙΣΠΡΑΞΗ ΤΩΝ ΠΡΟΣΩΡΙΝΩΝ ΔΑΣΜΩΝ 
(26) Λαμβάνοντας υπόψη τα καθορισθέντα περιθώρια ντάμπινγκ, τη ζημία που 
έχει προκληθεί στον κλάδο παραγωγής της Κοινότητας και την επισφαλή 
οικονομική κατάσταση αυτού του τελευταίου, κρίνεται αναγκαία η 
οριστική είσπραξη των ποσών που έχουν καταβληθεί ως εγγύηση υπό μορφή 
προσωρινού δασμού αντιντάμπινγκ από το σύνολο των εταιρειών. Σε 
περίπτωση που ο προσωρινός δασμός υπερβαίνει το ύψος του οριστικώς 
επιβληθέντα δασμού, το εισπραττόμενο ποσό δεν επιτρέπεται να 
υπερβαίνει το ποσό που αντιστοιχεί στον οριστικό δασμό αντιντάμπινγκ, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
Άρθρο 1 
1. Επιβάλλεται οριστικός δασμός αντιντάμπινγκ στις εισαγωγές μικροδίσκων 
3,5", οι οποίοι χρησιμοποιούνται για την εγγραφή και αποθήκευση 
κωδικοποιημένων ψηφιακών πληροφοριών υπολογιστή και υπάγονται στον 
κωδικό ΣΟ ex 8523 20 90 (κωδικός Tarie 8523 20 90*10), καταγωγής Χονγκ 
Κονγκ και Δημοκρατίας της Κορέας. 
2. Το ποσοστό του δασμού που επιβάλλεται επί της καθαρής τιμής ελεύθερο 
στα κοινοτικά σύνορα πριν από τον εκτελωνισμό καθορίζεται ως εξής : 
(α) 27,4% για τα προϊόντα που ορίζονται στην παράγραφο 1, καταγωγής Χονγκ 
Κονγκ (συμπληρωματικός κωδικός Tarie : 8772), με εξαίρεση τις 
εισαγωγές των προϊόντων που κατασκευάζουν οι ακόλουθες εταιρείες, για 
τις οποίες το ποσοστό του δασμού ορίζεται ως εξής : 
Jackin Magnetic Co. Ltd.: 7,2%(συμπληρωματικός κωδικός Tarie: 8775) 
Plantron ΗΚ Ltd. : 6,7%(συμπληρωματικός κωδικός Tarie: 8776) 
Technosource Industrial 
Ltd. : 13,3%(συμπληρωματικός κωδικός Tarie: 8778) 
(β) 8,1% για τα προϊόντα που ορίζονται στην παράγραφο 1 καταγωγής 
Δημοκρατ ίας της Κορέαι 
3. Σε σχέση με τον επιβαλλόμενο δασμό εφαρμόζονται οι διατάξεις που 
ισχύουν για τους τελωνειακούς δασμούς. 
12 
Άρθρο 2 
1. Τα ποσά που έχουν καταβληθεί ως εγγύηση υπό μορφή προσωρινού δασμού 
αντιντάμπινγκ βάσει του κανονισμού (ΕΚ) αριθ. 534/94 στις εισαγωγές 
μικροδίσκων 3,5" εισπράττονται οριστικώς. Σε περίπτωση που ο 
προσωρινός δασμός υπερβαίνει τον οριστικώς επιβληθέντα δασμό, το 
εισπραττόμενο ποσό δεν επιτρέπεται να είναι μεγαλύτερο από αυτό που 
αντιστοιχεί στον οριστικό δασμό. 
2. Τυχόν ποσά πέραν αυτών που αντιστοιχούν στο ποσοστό του οριστικού 
δασμού αποδεσμεύονται. 
Άρθρο 3 
Ο παρών κανονισμός αρχίζει να ισχύει την επομένη της δημοσίευσης του στην 
Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, Για το Συμβούλιο 
13 
ISSN 0254-1483 
COM(94)374 τελικό 
ΕΓΓΡΑΦΑ 
GR 11 02 
Apifl. καταλόγου : CB-CO-94-392-GR-C 
ISBN 92-77-80166-2 
Υππρεοία ΕΐΓίσήιιων Εκδόσεων των Ευρωπαϊκών Κοινοτήτων 
L·2985 Luxembourg 
AH